පිස්තෝලයක් හා පිහියක් රැගෙන නාවලපිටිය මාපාකන්ද ගල්පොත්ත ප්‍රදේශයේ ව්‍යාපාරිකයකුගේ නිවසක් මංකොල්ලකෑමට සූදානම් වූ සොරු කණ්ඩායමක ප්‍රධාන සැකකරු අල්ලා දීමට නාවලපිටිය නිල සුනඛ අංශයේ ‘ජැක්’ නම් සුනඛයා සමත්ව ඇත.මාපාකන්ද ගල්පොත්ත පදිංචි මේ ව්‍යාපාරිකයා සිය දෙමහල් නිවසේ උඩුමහලේ බිරිය හා කුඩා දරු දෙදෙනා සමඟ නිදා සිටියදී රාත්‍රී 12.30 ට පමණ හොරු නිවස අසල ලයිට් කණුවෙන් උඩට නැඟ ඔවුන්ගේ කාමරයට ගොස් ඇත.එක් අයෙකු අත පිස්තෝලයක් හා අනෙකා අත පිහියක් ද තිබී ඇති අතර එහිදී ව්‍යාපාරිකයාට ඇහැරී පිස්තෝලය අත තිබූ අයට පහරදීමෙන් ඔහු පැන ගොස් ඇත.